અયોધ્યમાં રામ મંદિરના નિર્માણનું સમર્થન કરનારો એક મોટો વર્ગ રાજકારણ સાથે જોડાયો હતો. આ વર્ગ BJP માટે તારણહાર સાબિત થયો. જેનું પરિણામ 1989ની ચૂંટણીમાં જોવા મળ્યું હતું. ભારતીય જનતા પક્ષે 2 માંથી સીધી 85 બેઠક જીતવાની સફળતા મેળવી અને તત્કાલીન વી.પી. સિંહની જનતા દળની સરકારને સમર્થન આપ્યું હતું. તો બીજી તરફ મંદિર આંદોલન એક રાજકીય મુદ્દો બની ગયો હતો. જે રાજીવ ગાંધી માટે ખોટો દાવ પુરવાર થયો અને ભાજપને લોકો વચ્ચે પહોંચવામાં મદદરુપ સાબિત થયો.